CELEX: 62018CN0787
Language: sk
Date: 2018-12-17 00:00:00
Title: Vec C-787/18: Návrh na začatie prejudiciálneho konania, ktorý podal Högsta förvaltningsdomstolen (Švédsko) 17. decembra 2018 – Skatteverket/Sögård Fastigheter AB

25.2.2019   
            
            
               SK
            
            
               Úradný vestník Európskej únie
            
            
               C 72/9
            
         
      Návrh na začatie prejudiciálneho konania, ktorý podal Högsta förvaltningsdomstolen (Švédsko) 17. decembra 2018 – Skatteverket/Sögård Fastigheter AB
      (Vec C-787/18)
      (2019/C 72/12)
      Jazyk konania: švédčina
      
         Vnútroštátny súd, ktorý podal návrh na začatie prejudiciálneho konania
      
      Högsta förvaltningsdomstolen
      
         Účastníci konania pred vnútroštátnym súdom
      
      
         Navrhovateľ: Skatteverket
      
         Odporkyňa: Sögård Fastigheter AB
      
         Prejudiciálne otázky
      
      
                  1.
               
               
                  Bráni skutočnosť, že predávajúci nehnuteľnosti, na základe pravidiel zavedených členským štátom v súlade s článkom 188 ods. 2 smernice o DPH (1), neupravil odpočítanú daň na vstupe, pretože nadobúdateľ zamýšľa použiť nehnuteľnosť výhradne na transakcie, s ktorými je spojené právo na odpočítanie dane, aby bol kupujúci počas plynutia obdobia na úpravu odpočítanej dane povinný upraviť odpočet pri následnom prevode nehnuteľnosti na osobu, ktorá nemá v úmysle použiť ju na takéto transakcie?
               
            
                  2.
               
               
                  Je odpoveď na prvú otázku odlišná, ak prvý prevod uvedený v tejto otázke predstavuje prevod majetku podľa článku 19 smernice o DPH?
               
            
         (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 2006, s. 1).